BG Официален вестник на Европейския съюз 15

31998D0521



ОФИЦИАЛЕН ВЕСТНИК НА ЕВРОПЕЙСКИЯ СЪЮЗ

РЕШЕНИЕ НА КОМИСИЯТА

от 17 юни 1998 година

относно общ технически регламент за ISDN с пакетна организация, използващ ISDN основен достъп

(нотифицирано под номер C(1998) 1614)

(текст от значение за ЕИП)

(98/521/EО)

КОМИСИЯТА НА ЕВРОПЕЙСКИТЕ ОБЩНОСТИ,

като взе предвид Договора за създаване на Европейската общност,

като взе предвид Директива 98/13/EО на Европейския парламент и на Съвета от 12 февруари 1998 г. относно крайните далекосъобщителни устройства и спътниковите земни станции, включително и взаимното признаване на тяхното съответствие (1),

като има предвид, че Комисията е приела мерки за идентифициране вида крайни устройства, за които се изисква общ технически регламент, а също и свързаното с това заявление за обхват;

като има предвид, че следва да бъдат приети съответните хармонизирани стандарти или части от тях, прилагащи основните изисквания, които трябва да бъдат трансформирани в общ технически регламент;

като има предвид, че, за да се гарантира непрекъснатост на достъпа до пазарите за производителите, е необходимо да се въведат преходни договорености относно системите, одобрени в съответствие с националните правила за одобрение на типа;

като има предвид, че общият технически регламент, приет с настоящото решение, е в съответствие със становището на Комитета за одобрение на крайните устройства (АСТЕ),

ПРИЕ НАСТОЯЩОТО РЕШЕНИЕ:

Член 1

1. Това решение се прилага по отношение крайните устройства, предназначени за свързване към обществената далекосъобщителна мрежа и в рамките на обхвата на хармонизирания стандарт, посочен в член 2, параграф 1.

2. Това решение установява общ технически регламент относно техническите характеристики, електрически и механични изисквания към интерфейс, и протокол за контрол на достъпа, които трябва да бъдат осигурени за крайни устройства, даващи възможност за или предназначени от техния производител или неговия представител да бъдат свързани към Т или съвпадащи S и Т, определена точка за основен достъп на интерфейс към обществената далекосъобщителна мрежа, представена като общоевропейска ISDN точка за основен достъп (Euro-ISDN) и предназначени за повиквания, които използват основни услуги при поискване с пакетна организация.

Член 2

1. Общият технически регламент включва хармонизирания стандарт, изготвен от съответния орган по стандартизация, като прилага, доколкото е възможно, основните изисквания, посочени в член 5, букви от в) до е) от Директива 98/13/EО. Позоваването на стандарта е дадено в приложението .

2. Крайните устройства, предмет на настоящото решение, се съобразяват с общия технически регламент, посочен в параграф 1, отговарят на основните изисквания, посочени в член 5, букви а) и б) от Директива 98/13/ЕО и отговарят на изискванията на всяка друга приложима директива, и по-специално Директиви 73/23/ЕИО (2) и 89/336/ЕИО на Съвета (3).

Член 3

С оглед на крайните устройства, предмет на член 1, параграф 1 от настоящото решение, нотифицираните органи, определени за осъществяването на процедурите, посочени в член 10 от Директива 98/13/ЕО, използват или осигуряват използването на хармонизирания стандарт, посочен в приложението, след влизането в сила на настоящото решение.

Член 4

1. Националните правила за одобряване на типа, отнасящи се за системите, обхванати от хармонизирания стандарт, посочен в приложението, се отменят след изтичането на три месеца от датата на влизане в сила на настоящото решение.

2. Крайните устройства, одобрени по силата на тези национални правила за одобряване на типа, може да продължат да бъдат пускани на националните пазари и въвеждани в действие.

Член 5

Адресати на настоящото решение са държавите-членки.

Съставено в Брюксел на 17 юни 1998 година. За Комисията Martin BANGEMANN Член на Комисията

(1) ОВ L 74, 12.3.1998 г., стр. 1.

(2) ОВ L 77, 26.3.1973 г., стр. 29.

(3) ОВ L 139, 23.5.1989 г., стр. 19.

ПРИЛОЖЕНИЕ

Позоваване на приложимия хармонизиран стандарт

Хармонизираният стандарт, посочен в член 2 от решението, е:

Integrated Services Digital Network (ISDN)

Attachment requirements for packet mode terminal equipment to connect to an ISDN using ISDN basic access

(Цифрова мрежа за интегрирани услуги (ISDN); Изисквания към крайни устройства с пакетна организация, предназначени за съединяване към ISDN мрежа с използване на ISDN основен достъп.)

ETSI

Европейски институт за стандарти в далекосъобщенията

Секретариат на ETSI

TBR 33 – декември 1997 г.

(с изключение на въведението)

Допълнителна информация

Европейският институт за стандарти в далекосъобщенията е признат в съответствие с Директива 83/189/EИО на Съвета (1).

Посоченият по-горе хармонизиран стандарт е създаден в съответствие с мандат, предоставен в рамките на съответните процедури, предвидени в Директива 83/189/EИО.

Пълният текст на хармонизирания стандарт, посочен по-горе, може да бъде получен от:





Европейски институт за стандарти в далекосъобщенията 650, route des Lucioles F-06921 Sophia Antipolis Cedex Европейска комисия DG XIII/A/2 — (BU 31, 1/7) Rue de la Loi/Wetstraat 200 B-1049 Brussels

или от всяка друга организация, която е натоварена със задачата да предлага ETSI стандартите, списък от които може да бъде намерен в Интернет на адрес www.ispo.cec.be.

(1) ОВ L 109, 26.4.1983 г., стр. 8.